Artemisa

**Artemisa** is a municipality an ceety in Cuba, umwhile pairt o La Habana Province.
Accordin tae a law appruivit bi the Cuban Naitional Assembly in August 2010, Artemisa became the caipital ceety o the newly formit Artemisa Province, which comprises 8 municipalities o the umwhile La Habana Province an 3 frae Pinar del Río.

Artemisa wis an important soorce o fechters supportin Fidel Castro's Revolution durin the attack on "Cuartel Moncada" in Santiago de Cuba (1953) an Sierra Maestra Guerrilla (1956&ndash;1959). The Martyrs Mausoleum (*Mausoleo de los Mártires*) in Artemisa is a Naitional Monument o Cuba.

## Demografics
In 2004, the municipality o Artemisa haed a population o 81,209. Wi a tot aurie o , it haes a population densitie o .

The municipality is dividit intae the barrios o Las Cañas, Lavandero (El Pilar), Cayajabos, Lincoln (Andorra), Pijirigua, Puerta de la Güira, Las Mangas, Neptuno an El Corojal.

The oreegin o the name o *Artemisa* is uncertain. It haes been argued tae hae oreeginatit frae the Greek goddess Artemis (Diana, in the Roman version) or that it refers tae the name o Ragweed in Spainyie, Artemisia (*[[Ambrosia artemisifolia]]*), abundant at the time.

Artemisa is widely kent amang Artemiseños bi the name *Jardín de Cuba* (Garden o Cuba). Its ferric reid soil is an aa an outstanding featur, an provides great fertility tae the aurie, which produces bananae, tobacco, succar cane, an minor fruits. Due tae the colour o the soil, Artemisa is kent as *Villa Roja* (Red Village).

Places o historical importance include the Cafetal Angerona (namit efter Angerona, the goddess o silence an fertility, an protector o Roum), which is currently in ruins. Its remains evoke a period o great abundance, business development, luve affairs, an slavery. The cafetal belangit tae the German entrepreneur Cornelio Souchay who fell in luve wi the black Haitian, Úrsula Lambert. The couple livit thair romance in secret due tae the taboos o the period.

The Hotel Campoamor, biggit bi Asturiano Fernando González-Campoamor, haes played an important role syne it wis feenished in 1911. Mony important figurs visitit the place, includin Rita Longa, Ernest Hemingway, Juan Marinello, Gabriela Mistral, an Ignacio Villa "Bola de Nieve." Centrales azucareros (Succar mills) Pilar an Lavandero are laundmerks o the ceety, as well as the mansion o succar magnate, Julio Lobo.

Artemisa's patron saunt is Saunt Mark the Evangelist. The kirk o Artemisa is locatit in The Pairk (*el Parque*). The biggin wis renovatit due tae efforts made bi Faither Antonio Rodriguez Dias, the haurd wirk an cooperation o mony Artemiseños, an generous monetary donations frae German brethren.

Important personalities in the history o Cuba wur born or livit in Artemisa. Amang them Magdalena Peñaredonda, a poetess an jurnalist, appyntit as caiptain o rebel forces durin the war o unthirldom, Faither Guillermo González Arocha, born in Regla, but whose significant contreibution tae the unthirldom o Cuba wis carriet oot while a priest in Artemisa, is considered an adoptit son o the ceety. This priest foondit a schuil an haed the cemetery o the ceety biggit an aw.

Artemisa belangit tae Pinar del Río Province till 1970.

## See an aw
*Municipalities o Cuba
*Leet o ceeties in Cuba

## References